[{"text_idx": "#000000", "text": "ETB3-k irakaskuntza indartzeko hezkuntza saio berria eskainiko du gaurtik aurrera"}, {"text_idx": "#000001", "text": "Lakuako Hezkuntza Saila eta EiTBk datorren astelehenetik (martxoak 30) aurrera \u00abBitartean, Etxetik Ikasten\u00bb irakaskuntza saio berria martxan jarriko dute. Goizero, 9.00etatik 12.00etara, etxean euskarri teknologikorik ez duten ikasleei hezkuntza prozesua errazten lagunduko dien programa eskainiko du ETB3 katearen bitartez."}, {"text_idx": "#000002", "text": "Era berean, Hezkuntza Sailaren zein EiTBren asmoa \u00abBitartean, Etxetik Ikasten\u00bb saioa interaktibo bihurtzea da. Era horretan, ikasleek euren galderak, zalantzak edo iradokizunak luzatu ahal izango dituzte, eta hauen erantzunak programan zehar edo hurrengo emankizunetan eman ahal izango dira."}, {"text_idx": "#000003", "text": "\u201cBitartean, Etxetik ikasten\u201d saioa. Argazkia: Eitb.eus"}, {"text_idx": "#000005", "text": "Orobat, egunean hiru orduko eskola hauetan denetariko gaiak jorratu dira, hainbat ataletan banatuta."}, {"text_idx": "#000009", "text": "Hari-mataza tartean, berriz, matematikaren txanda izango da: buruketak, mahai-jolasak, jolas matematikoak, matematikaren eragina egunerokotasunean, buruzko kalkulurako estrategiak, abakoen erabilera, bitxikeria matematikoak, eragiketak egiteko estrategiak..."}, {"text_idx": "#000010", "text": "English corner izenekoan, ingelesaren irakaskuntzara hurbilduko ditu ikus-entzule gazteak (errutina, hiztegia, irakurketa, olerkiak, marrazki bizidunak eta albiste laburrak), betiere ikusteko euskarriaz lagunduta."}, {"text_idx": "#000012", "text": "Zientzia edonon sailak, aldiz, metodo zientifikoaren erabilera egunerokotasunean eta esperimentazioa jorratuko ditu, eta, oro har, zientziari buruzko dokumentalak ere erakutsiko dira. Teknologia konpetentziari eskainitako denboran, modu errazean, jolasen bidez eraikitzea sustatuko da."}, {"text_idx": "#000014", "text": "Eta azkenik, Bitakorak egingo du egunaren itxiera, zer ikasi den errepasatzeko eta ikusleak gune interaktiboan parte hartzera gonbidatzeko."}, {"text_idx": "#000016", "text": "Iruzkinik ez \"ETB3-k irakaskuntza indartzeko hezkuntza saio berria eskainiko du gaurtik aurrera\""}]